open-index/open-wikipedia-markdown huggingface dataset:
Ed Sanders

**Hayes Edward «Big Ed» Sanders** (født 24. mars 1930, død 12. desember 1954) var en amerikansk bokser som deltok i de olympiske leker 1952 i Helsingfors.

Sanders ble olympisk mester i boksing under OL 1952 i Helsingfors. Han vant den tyngste vektklassen, tungvekt over 81,0 kg. Han beseiret Andries Nieman fra Sør-Afrika i semifinalen på knockout og i finalen møtte han svenske Ingemar Johansson. Johansson ble diskvalifisert for passiv boksing og ble fradømt sølvmedaljen tross at han hadde avansert til finalekampen. Først i 1982 fikk Johansson sin olympiske sølvmedalje.

Sanders ble bare 24 år gammel, han døde etter en boksekamp i desember 1954 mot Willie James.

## OL-medaljer
*  1952  Helsingfors -  **Gull** i boksing, tungvekt, menn  USA

## Referanser


## Eksterne lenker
*
Johan Rasch

:*For embeds- og stortingsmannen, se [[Johan Lauritz Rasch]]*

**Johan Rasch** (født 5. april 1846, død 27. november 1927) var en norsk gårdbruker.

Han vokste opp på Ljabru gård i daværende Aker herred (nå Oslo), som faren Petter Rasch kjøpte i 1831. Petter var fra Hallingdal, og står i folketellingen av 1865 angitt som «sinnssvak». Det var derfor trolig moren Mari Kristiansdatter som styrte gården. Også Johans eldste bror Kristian ble erklært umyndig og fradømt gården, hvoretter Johan overtok. Johan var ansett som en flink og driftig kar. I 1900 bodde han med hustru Julie og datter Marie, født 1896, i Ljabrochausseen 246 på Ljan. Han var meget aktiv i kjøp og salg av eiendommer i Østre Aker, blant annet kjøpte han gården Nordre Hellerud i 1898.

Johan Rasch er opphav til navnet på Raschs vei på Bekkelagshøgda.

## Referanser
Fagerborg Ballklubb

**Fagerborg Ballklubb** (stiftet 14. mai 1914) er en fotballklubb fra Fagerborg i Oslo. Klubben spiller i 4. divisjon. Fagerborg hadde sin storhetstid på 1920- og 1930-tallet da klubben spilte i Oslo-seriens B-gruppe og ved to anledninger spilte seg opp i Eliteserien i bandy. Harald Halvorsen, som var med på å grunnlegge klubben, fikk en  i 1925. Bronselagets Øivind Holmsen begynte karrieren sin i Fagerborg.

## Tabell

## Referanser


## Eksterne lenker
*
Camilla Jensen

**Camilla Louise Jensen** (født 25. oktober 1982 i Tårnby) er en dansk curlingspiller. Hun har spilt som lead på det danske landslaget og deltatt i en rekke internasjonale mesterskap med sølvmedalje under VM  2007 som beste prestasjon. Angelina Jensen er hennes søster og lagvenninne.

## Referanser


## Eksterne lenker
* 
* WCF Results & Records - Camilla Jensen
Bring Me to Life

**«Bring Me to Life»** er en sang av det amerikanske bandet Evanescence, skrevet av Amy Lee og Ben Moody. 

Den ble først utgitt 22. april 2003, på debutalbumet *[[Fallen (Evanescence-album)|Fallen]]*, og som den første singelen til filmen *[[Daredevil]]*.
## Eksterne lenker
*
Sølvskyggevikler

**Sølvskyggevikler** (*Eana argentana*) er en sommerfugl som tilhører familien viklere (Tortricidae). 

## Utseende
En ganske stor (vingespenn 20-26 millimeter), lys vikler. Forvingen er ensfarget, hvit til lyst sølvgrå. Bakvingen er lyst gråbrun med mørkere årer. Arten ligner ikke så mye på andre viklere men kan lett forveksles med noen arter av gressmott (Crambidae), kanskje særlig *[[Crambus perlella]]*, den har imidlertid kortere palper (munnfølere) enn disse.

## Levevis
Larvene lever i et silkerør på bakken, og kan ete både gress, urter og mose. De voksne viklerne flyr i juni-august.

## Utbredelse
Arten er utbredt, men ikke vanlig, i Europa, og forekommer også i Nord-Amerika.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/eana_argentana.html
* *Eana argentana* på UK Moths: https://web.archive.org/web/20111016181302/http://ukmoths.org.uk/show.php?bf=1028

## Eksterne lenker
*
Göran Widmark

**Göran Widmark** (født 28. januar 1920 i Jukkasjärvi, død 13. januar 1982 i Hedemora) var en svensk prest og salmedikter. Han har skrevet salmen «I tro under himmelens skyar» (norsk: «I tro under himmelens skyre» som står i den svenske salmeboken, *[[Norsk Salmebok (1985)|Norsk Salmebok]]* og *[[Norsk salmebok 2013]]*, og gav ut diktsamlingen *I vånda och fröjd*.

Widmark ble ordinert i 1940, och arbeidet som stiftsadjunkt i Tornedalen til 1946 da han flyttet til Uppsala for å arbeide i Svenska kyrkans mission. Senere jobbet han som komminister i Maria Magdalena församling i Stockholm. I Uppsala ble Widmark innvalgt i bystyret for Socialdemokraterna, og var leder for barnevernsnemnden i byen. Han var aktiv i Sveriges Kristna Socialdemokrater – *[[Broderskapsrörelsen]]*

## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum Forlag, Oslo, 1995. ISBN 82-543-0573-0, s. 153
Edgar Basel

**Edgar Basel** (født 1. november 1930 i Mannheim, død 7. september 1977) var en tysk bokser som deltok i de olympiske leker 1952 i Helsingfors og 1956 i Melbourne.

Basel vant en olympisk sølvmedalje i boksing under OL 1952 i Helsingfors. Han kom på andreplass i den letteste vektklassen, fluevekt opp til 51 kg. Han beseiret Anatolij Bulakov fra Sovjetunionen i semifinalen men tapte finalen til Nathan Brooks fra USA. 
## OL-medaljer
*  1952  Helsingfors -  Sølv i boksing, fluevekt, menn  Tyskland

## Referanser


## Eksterne lenker
*
Anatolij Bulakov

**Anatolij Nikolajevitsj Bulakov** russisk: **Анатолий Николаевич Булаков** (født 3. februar 1930, død 1994) var en sovjetisk bokser som deltok i de olympiske leker 1952 i Helsingfors.
 
Bulakov vant en olympisk bronsemedalje i boksing under OL 1952 i Helsingfors. Han kom på delt tredjeplass i den letteste vektklassen, fluevekt opp til 51 kg. Han tapte semifinalen til Edgar Basel fra Tyskland som i sin tur tapte finalen til Nathan Brooks fra USA. Begge tapende semifinalister fikk bronsemedalje. 
 
## OL-medaljer
*  1952  Helsingfors -  Bronse i boksing, fluevekt, menn  Sovjetunionen

## Referanser


## Eksterne lenker
*
Praktskyggevikler

**Praktskyggevikler** (*Eana penziana*) er en sommerfugl som tilhører familien viklere (Tortricidae). 

## Utseende
En stor (vingespenn 21-27 millimeter), smalvinget vikler. Forvingens grunnfarge varierer fra sølvhvit til lysbrun, med grå eller svarte tegninger. Selv om arten er ganske variabel i fargen er den vanligvis lett å kjenne igjen på størrelsen og fargemønsteret. Bakvingen er lysgrå.

## Levevis
Man kjenner to former av denne arten, en innlandsform som har larver på sauesvingel (*Festuca ovina*) og en kystform som har larver som lever på smalkjempe (*Plantago lanceolata*) og fjærekoll (*Armeria maritima*). De voksne flyr mellom mai og september.

## Utbredelse

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/eana_penziana.html
* *Eana penziana* på UK Moths: https://web.archive.org/web/20111016155635/http://ukmoths.org.uk/show.php?bf=1031
## Eksterne lenker
*
Frode Fanebust

**Frode Fanebust** (født 12. mai 1968 i Stavanger) er en norsk forfatter, siviløkonom og historiker. 

Fanebust er utdannet ved Norges Handelshøyskole og Universitetet i Stavanger. Som forfatter har han konsentrert seg om sakprosa. Han er også leder for organisasjonen Boliviafamilien, som finansierer et tyvetalls dagsentre og barnehjem i Bolivia.

Fanebusts første bok kom i 2009, og har tittelen *Krigshistorien<sup>TM</sup> – Toralv Fanebust og sannheten*. Den tar opp myter omkring andre verdenskrig gjennom historien til hans farfar, den omstridte redaktøren Toralv Fanebust. Boken skapte betydelig debatt. Den ble i 2010 fulgt av *Selvbedraget – Norge og [[klimakrise]]n*, som er et kritisk oppgjør med et Norge som, ifølge Fanebust, forsøker å fremstå som en foregangsnasjon innen miljøvern, men som først og fremst er en del av problemet. Dette på grunn av Norges rolle som storeksportør av olje og gass, samt kull fra Svalbard. 

Under Kapittelfestivalen i Stavanger i september 2011 ble Fanebust tildelt Odd Noreger-stipendet fra Stavanger kommune for arbeidet med et prosjekt kalt *Oljelandet*. Boken *Oljelandet – Fortellinger fra innsiden* utkom i 2012. Fanebust var redaktør for, og medforfatter i, antologien *Makt - Myter - Media: Det er mye verre enn du tror*, som utkom høsten 2013. I 2014 utga han *Dypt urettferdig – Nordsjødykkerne og sannheten.* Boken er kritisk til den rådende fortellingen om Nordsjøens pionerdykkere og hevder at utbetalingene som har kommet denne gruppen til gode, innebærer favorisering av én gruppe arbeidstakere fremfor andre. I 2016 kom boken *Stay Behind – Kald krig, hemmelig hær.* Denne boken forteller om Forsvarets samarbeid med NATO, CIA og MI6 om en hemmelig hærstyrke som skulle drive etterretning, ekstraksjon og sabotasje dersom Norge ble okkupert av Sovjetunionen.

Fanebusts foreløpig siste bok utkom i mars 2019 og har tittelen *Revolusjonens barn – Politiske utopiers makt i Norge. Venstresiden mellom demokrati og diktatur 1911-2018.* Den er skrevet sammen med Stéphane Courtois, Antonio Elorza og Torgrim Titlestad.

Frode Fanebust bor i dag i Sandnes. 

## Bibliografi
* *Krigshistorien<sup>TM</sup> – Toralv Fanebust og sannheten*, PAX, 2009, ISBN 978-82-530-3240-5
* *Selvbedraget – Norge og klimakrisen*, PAX, 2010, ISBN 978-82-530-3355-6
* *Krigshistorien<sup>TM</sup> – Oppgjør med mytene*, PAX, 2010, ISBN 978-82-530-3310-5 (pocketutgave)
* *Oljelandet – Fortellinger fra innsiden*, PAX, 2012, ISBN 978-82-530-3550-5
* *Makt - Myter - Media: Det er mye verre enn du tror* (redaktør og medforfatter), Kolofon, 2013, ISBN 978-82-300-1061-7
* *Dypt urettferdig – Nordsjødykkerne og sannheten*, PAX, 2014, ISBN 978-82-530-3736-3
**Stay Behind – Kald krig, hemmelig hær,* PAX, 2016, ISBN  9788253038988
**Revolusjonens barn – Politiske utopiers makt i Norge. Venstresiden mellom demokrati og diktatur 1911-2018*, Omnibus, 2019, ISBN 9788291640709

## Eksterne lenker
* Intervju i Dagbladet i forbindelse med boken om redaktør Toralv Fanebust
Nanna Wiberg

**Nanna Wiberg** (født i Halmstad i 1906, død i 1990) var en svensk tekstilkunstner, dikter, salmedikter, forfatter og lærer. Hun er representert med tekstilkunst i en rekke offentlige bygg i Sverige, og gav ut flere dikt, fortellinger og barnebøker, blant dem samlingen *Karamellfröknarna* i 1945. Wiberg er representert med salmen «Her går en trofast gjeter» i *[[Norsk Salmebok (1985)|Norsk Salmebok]]* og *[[Norsk salmebok 2013]]*.

## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum forlag, Oslo, 1995. ISBN 82-543-0573-0. Side 153.
Simon Eriksen Valvik

**Simon Eriksen Valvik** (født 1987) er en norsk kommunikatør, mest kjent som manager for Durek Verrett. 

Valvik laget i 2009 Norges første dokumentarfilm om ulovlig fildeling, *[[Urospredere]]*. Han har studert kommunikasjon ved Universitetet i Agder. Valvik var i perioden 09/10 redaktør for Studentavisen ''Unikum'' ved Universitetet i Agder. Han var sentral under oppstarten av dataarrangementet Sørlanet i Kristiansand og ble styreleder da Kristiansand kommune trakk seg ut.

Valvik har vært pressekontakt for The Gathering – Norges største datatreff siden 2007 – og ble i 2011 valgt inn i The Gatherings ledergruppe i stillingen som «Info:Organizer». 

Valvik engasjerte seg i flere år i debatten rundt Datalagringsdirektivet og ulovlig fildeling. Han har ved flere anledninger gått ut i media og snakket for, eller på vegne av «nettpirater».

Fra mars 2023 til mars 2024 var Valvik manager for Durek Verrett. I august 2024 ble han engasjert som presse- og kommunikasjonsansvarlig for bryllupet til Prinsesse Märtha Louise og Durek Verrett.

## Samarbeid med Harald Zwart
I 2012 annonserte Valvik og regissør Harald Zwart filmkonkurransen «Best Direction Award» som skulle holdes på The Gathering. Harald Zwart stilte også opp i *Urospredere* i 2009. Valvik dro høsten 2012 til Toronto for å besøke filmsettet til Harald Zwarts film *[[The Mortal Instruments: City of Bones]]* sammen med vinneren av konkurransen, Anders Øvergaard.

## Adopsjon
Valvik delte i 2013 sin adopsjonshistorie med regionsavisen *[[Fædrelandsvennen]]*, etter at han fant ut at adopsjonspapirene hans er forfalsket. Mye tyder på at adopsjonen hans var en del av den såkalte «Adopsjonsskandalen» som ble avslørt i Ecuador i 1989. Saken ble den gang mye omtalt i Norge og Ecuador og myndighetene i begge land ble involvert.

## Utmerkelser
Valvik mottok høsten 2013 prisen «Riddar av Det Gyldne Horn» av Hyperion for sin innsats for datamiljøet.

## Referanser


## Eksterne lenker
* Valviks filmprofil
* "Gjennom sorgen" Migrapolis, NRK
* Filmen Urosperedere – Se filmen gratis
* Artikkel i Fædrelandsvennen (Adopsjon)
* Simons facebookside
Vilhelm av Sachsen-Weimar

**Vilhelm av Sachsen-Weimar** (født 11. april 1598 i Altenburg, død 17. mai 1662 i Weimar) var en tysk fyrste. Vilhelm tilhørte den ernestinske linje av Huset Wettin.

Vilhelm ble i 1620 hertug av Sachsen-Weimar. Fra 1640/1641 styrte han alene. I 1644 arvet han også deler av hertugdømmet Sachsen-Eisenach, da hans yngre bror Albrecht døde barnløs. Hertug Vilhelm døde i 1662 og i sitt testament hadde han bestemt at hertugdømmet skulle deles likt mellom de fire sønnene.

Hertug Vilhelm skrev også salmer, blant annet «Gott, der Frieden hat gegeben» og «Herr Jesu Christ, dich zu uns wend». Den siste er med i *[[Norsk Salmebok (1985)|Norsk Salmebok]]* og *[[Norsk salmebok 2013]]* med tittelen «Å Herre Krist, deg til oss vend».

## Referanser
William Whiting

**William Whiting** (født 1825, død 1878) var en engelsk forfatter og salmedikter. Han er best kjent for salmen  «Eternal Father, Strong to Save» (norsk: «Du evig sterke Gud og Far») som han skrev i 1860. Salmen blir ofte kalt for «marinesalmen», og ble brukt av Royal Navy i gudstjenester. Den har senere også blitt tatt i bruk av den amerikanske marinen. Sangen er også med i *[[Norsk Salmebok (1985)|Norsk Salmebok]]* og *[[Norsk salmebok 2013]]*.

Han ble født i Kensington i England, og gikk på skole på Chapham og Winchester College. På grunn av sine musikalske evner ble fikk han tittelen master ved Winchester College Choristers' School.  Selv om han er best kjent for «Eternal Father, Strong to Save», gav Whiting også ut to samlinger med poesi: *Rural Thoughts* (1851) og *Edgar Thorpe, or the Warfare of Life* (1867). Han døde i Winchester.

## Referanser


## Litteratur
* Anne Kristin Aasmundtveit, *Biografisk leksikon til Norsk Salmebok og Norsk Koralbok*, Verbum Forlag, Oslo, 1995. ISBN 82-543-0573-0, s. 107
French Stewart

**French Stewart** (født 1964) er en amerikansk skuespiller, kjent for sin rolle som Harry Solomon i sitcom-serien *[[3rd Rock from the Sun]]* på 1990-tallet. I denne serien var han med i seks sesonger fra 1996.

Stewart dukket opp i en gjesterolle i TV-serien Seinfeld, i episoden "The Opposite". Han kan også noen ganger sees på I Love The ... serien på VH1. Stewart var en av produsentene for *Have Anyone seen My Baby?*, som en dramafilm på Lifetime-nettverket som skildret livet til en kvinne som mistet sine barn på en afrikansk safari på begynnelsen av 1970-tallet. 

Stewart dukket opp i andre sesong av episoden av ABC-serien Pushing Daisies og i serien Castle. I juli 2010 ble det annonsert at han ville være gjestestjerne i premieren på Sesong 4 Private Practice sammen med Currie Graham. De to skulle spille karakteren Russell og hans mentalt syke bror Kevin som da ble spilt av French Stewart.

## Referanser


## Eksterne lenker
*
Spesialhopprenn i Oberstdorf

Dette er en oversikt over **spesialhopprenn for senior i [[Schattenbergbakken]] i [[Oberstdorf]]**. Listen inneholder alle hoppukerenn i Oberstdorf, samt VM og andre verdenscuprenn, men *ikke* renn i skiflygingsbakken.

Rennet i Oberstdorf er fast åpningsrenn i den tysk-østerrikske hoppuka, og arrangeres vanligvis den 29. eller 30. desember. Bare to ganger har rennet i Oberstdorf ikke åpnet konkurransen: Den første Hoppuka åpnet med Nyttårshopprennet i Garmisch-Partenkirchen 1. januar 1953, med Oberstdorf som det andre rennet. Under den 20. Hoppuka 1971/72 byttet rennene i Oberstdorf og Innsbruck plass, og det ble holdt en jubileumsfest i Innsbruck. Hoppuka har vært en del av verdenscupen siden verdenscupen startet opp sesongen 1979/80.

Schattenbergbakken ble åpnet i 1925, og ble siden utvidet flere ganger. I 1972 ble det bygd en storbakke ved siden av den gamle normalbakken, og hoppukerennene har siden da blitt holdt i storbakken. Siste større ombygging av stor- og normalbakken ble gjort i 2003. Anlegget har i dag sponsornavnet *Erdinger Arena*.

Ski-VM ble arrangert i Oberstdorf i 1987 og 2005.

## Menn
### Hoppuka
Merk at Øst- og Vest-Tyskland hadde samme flagg fram til 1. oktober 1959. Det østtyske flagget gikk ut av bruk da de to tyske statene igjen ble samlet 3. oktober 1990.

### VM og andre renn

## Kvinner

## Se også
*Hoppuka
*Liste over hoppukevinnere
*Spesialhopprenn i Garmisch-Partenkirchen
*Spesialhopprenn i Innsbruck
*Spesialhopprenn i Bischofshofen
*Heini Klopfer-bakken (skiflygingsbakken i Oberstdorf)
*Renn i skiflygingsbakken

## Referanser


## Kilder
*Erdinger Arena: Geschichte (tysk, besøkt 27. desember 2010)
*FIS: Resultater (ikke fullstendig, besøkt 27. desember 2010)
Boliviafamilien

**Boliviafamilien** er en norsk, religiøst og politisk uavhengig bistandsorganisasjon som finansierer et tyvetalls dagsentre og barnehjem i Bolivia, per 2010 for cirka 950 barn. Organisasjonen ble grunnlagt i 1982 av Baste Fanebust. Etter hans død i 2005 har arbeidet blitt drevet videre under ledelse av hans sønner, Øyvind Fanebust og Frode Fanebust. Arbeidet foregår ved at Boliviafamilien står for finansiering, mens driften skjer i samarbeid med Frelsesarmeen i Sør-Amerika, under Boliviafamiliens overoppsyn.

Boliviafamilien har fadderskap som basis, og er uvanlig i det at 100 prosent av faddernes innbetalinger går til innsatsen i Bolivia, uten fradrag av administrasjonskostnader. I tillegg til fadderskap mottar organisasjonen bidrag fra blant annet skoler, bedrifter og foreninger som Rotary International og Lions Clubs International.

## Referanser


## Eksterne lenker
* Boliviafamilien
* Boliviafamiliens blogg
* Boliviafamilien på Facebook
Olaug Løken

**Olaug Marie Løken** (født 29. november 1854 i Inderøy, død 11. mars 1925 i Oslo) var en norsk kokebokforfatter og kvinnesakskvinne.

Hun var utdannet i helsestell, og ble etterhvert en aktiv skribent i ektemannen Hjalmar Løkens avis *[[Norske Intelligenz-Seddeler]]*.

Forfatterskapet omfatter *Madstel og Husstel for almindelige Husholdninger* (1897) – som kom i et samlet opplag på 49.000, men også andre agitasjons- og veiledningsskrifter, som f.eks. *Hvad lærer Bibelen om Kvindens Stilling?* (1885) og *Barnestel. En liden Bog for unge Mødre* (1903)

Hun var datter av Herman Løchen (1822–76) og Anna Jenssen, de var eiere på Sundnes bruk i Inderøy.  Olaug giftet seg med søskenbarnet Hjalmar Løken.

Hun var fra 1887 styremedlem i Trondhjems Kvinnesaksforening. Hun var hovedstyremedlem i Norsk Kvinnesaksforening 1891–1892.

## Referanser


## Eksterne lenker
*
Mamadou Niang

**Mamadou Niang** (født 13. oktober 1979 i Matam) er en senegalesisk fotballspiller.

Han spiller for den tyrkiske toppklubben Fenerbahçe SK.

## Referanser

## Eksterne lenker
*
Let England Shake

***Let England Shake*** er et studioalbum av den engelske musikeren PJ Harvey og ble gitt ut i februar 2011. Arbeidet med albumet ble startet i tiden rundt utgivelsen av White Chalk i 2007. Låtene ble skrevet mot slutten av 2007 og i 2008 og spilt inn over en intensiv femukersperiode. Albumet vant Mercury Prize i 2011.

## Sporliste
Alle sangene er skrevet av PJ Harvey.

# «Let England Shake»
# «The Last Living Rose»
# «The Glorious Land»
# «The Words That Maketh Murder»
# «All and Everyone»
# «On Battleship Hill»
# «England»
# «In the Dark Places»
# «Bitter Branches»
# «Hanging in the Wire»
# «Written on the Forehead» &ndash; 3:40
# «The Colour of the Earth»

## Personell

*PJ Harvey
*John Parish
*
*

## Referanser




## Eksterne lenker
*
Bueskyggevikler

**Bueskyggevikler** (*Eana incanana*) er en sommerfugl som tilhører familien viklere (Tortricidae).

## Utseende
En middelsstor til stor (vingespenn 17-22 millimeter), grå vikler. Forvingen er grå. Nær roten er det vanligvis et markert, krumt, mørkt tverrbånd, lenger ute i vingen er det to mørke tverrbånd, men disse er mindre tydelige. Bakvingen er lyst brungrå.

## Levevis
Larvene utvikler seg på blomstene av prestekrage (*Leucanthemum vulgare*), utenfor Norge også på klokkeblåstjerne (*Hyacinthoides non-scripta*). Andre kilder hevder at arten lever på viere (*Salix* spp.) og blåbær (*Vaccinium myrtillus*). De voksne viklerne flyr i juli-august.

## Utbredelse
Arten er vanlig i Sør-Norge.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/eana_incanana.html
* *Eana incanana* på UK Moths: https://web.archive.org/web/20111016172022/http://ukmoths.org.uk/show.php?bf=1030
## Eksterne lenker
*
Gudrun Løchen Drewsen

**Gudrun Løchen Drewsen** (1867–1946) var en norsk kvinnesakskvinne, kunstmaler og velgjører, gift med kjemikeren Viggo Drewsen.

Hun var tiende barn i en søskenflokk på 11, og opplevde trangere kår enn sine eldre søsken, også fordi faren døde da hun var barn. Hun fikk såvidt malerstudier Oslo før hun i 1894 flyttet med sin ektemann til New York. Tilskyndet av Fredrikke Marie Qvam representerte hun i 1902 Norge under den første internasjonale konferansen om kvinners stemmerett i Washington. Hun ble deretter fanget av saken, og drev aktiv agitasjon for kvinners rettigheter i Norge og USA, blant annet som leder av *New Yorks Norwegian Suffrage League*. Etter at stemmerettssaken var vunnet i Norge i 1913 og i USA i 1920, trakk hun seg tilbake fra det offentlige liv.

Hun fikk Kongens fortjenstmedalje i gull for sin innsats for vanskeligstilte nordmenn i USA. Selvbiografien *Man minnes mangt* utkom i 1937. 

## Referanser
Enggråvikler

**Enggråvikler** (*Cnephasia incertana*) er en sommerfugl som tilhører familien viklere (Tortricidae). 

## Utseende
En middelsstor (vingespenn 14–17 millimeter), gråspraglete vikler. Forvingen er lysgrå med tre mer eller mindre tydelige, uregelmessige tverrbånd. Bakvingen er gråbrun.

## Levevis
Larvene lever på skuddspissene av ulike urteaktige planter.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/cnephasia_incertana.html
* *Cnephasia incertana* på UK Moths: https://web.archive.org/web/20111016125521/http://ukmoths.org.uk/show.php?bf=1024
## Eksterne lenker
*
Simone Opitz

**Simone Opitz** (født 3. juli 1963 i Sonneberg) er en tidligere tysk langrennsløper som konkurrerte fra 1985 til 1993. Hun deltok i to OL, hennes beste resultater var to femteplasser i OL 1988 i Calgary (20&nbsp;km og 4 x 5&nbsp;km stafett).

Hennes beste VM-plassering var femteplassen på 10&nbsp;km i VM 1991 i Val di Fiemme. Hun vant én gang i verdenscupen, på 20&nbsp;km fristil i tsjekkiske Nové Město na Moravě i 1986, foran tyske Gaby Nestler og norske Marianne Dahlmo.

## Referanser


## Eksterne lenker
*
Herman Løchen

**Herman Løchen** (født 24. august 1822 i Drøbak, død 2. mai 1876 i Inderøy) var brukseier på Sundnes bruk i Inderøy, stortingsrepresentant for Nord-Trøndelag 1857-58 og ordfører i Inderøy 1854–1861. 

Herman Løchen hadde også en rekke andre roller og verv som lokalpolitiker og samfunnsengasjert: forkjemper for dampskipsrute og jernbane til Innherred, fiskekultur-pinoer, industriutvikler og foregangsmann i landbruket. Sammen med blant andre Ole Richter, Lorents D. Muus, Sivert Bragstad og Peter Hægstad var han initiativtaker til Inderøy Sparebank i 1863. Sammen med blant andre Richter og Muus satt han fra 1868 til 1871 i byggekomiteen for Sakshaug kirke; han skrev også en salme til grunnsteinsnedleggelsen i 1869. Sammen med svogeren Benedict Jenssen, Ole Richter og Hans Jelstrup fra Levanger sto han også bak etableringen av Indherreds Dampskibs-Selskab i 1856. 

Han eide også mølle i Steinkjer, sagbruk på Snåsa, skoger i Snåsa og Stod, noen gårder i Inderøy, etablerte meieri og landhandel og eksporterte storfe til England. Det var i Løchens tid som ordfører at det i 1861 ble bygget bru over Straumen, det tidevannsterke sundet inn til Børgin.

Han var utdannet i brennerivirksomhet i Tyskland og arbeidet ved flere av faren Ole E. Løchens fabrikker før han i 1847 kjøpte Sundnes på Inderøy. Han giftet seg i 1848 med Anne Margrethe Jenssen, datter av Anthon P. Jenssen på storeiendommen Vinje bruk i nabosognet Mosvik, hvor han tidligere selv hadde arbeidet ved brenneriet. Han gikk konkurs i 1875, som følge av en konjunkturnedgang i Trøndelag. Samtidig ble han syk, og døde etter et halvt års sykeleie.

Løchen hadde omgang med noen av samtidens fremste menn. Peter Christen Asbjørnsen var gjest her, og hentet flere eventyr fra familien og Aasmund Olavsson Vinje skildret gården Sundnes i sine *[[Ferdaminne]]*. Sønnen Håkon Løken har i tre selvbiografiske romaner og en ufullført memoarbok skildret barndomshjemmet; også døtrene Antonie Løchen og Gudrun Løchen Drewsen har skrevet om barndommen og familien.

## Referanser


## Eksterne lenker
*
Vispråmen Storken

**Vispråmen Storken** var under årene 1962–1969 et sentrum for den voksende svenske visesangereliten. Pråmen var en viktig scene for trubadurene Cornelis Vreeswijk, Fred Åkerström, Finn Zetterholm, Ewert Ljusberg, Git Magnusson og mange andre av de velkjente svenske viseartistene i 1960-årene.

Pråmen og deres artister var med i flere TV-program, før klubben opphørte den 30. september 1969.

## Eksterne lenker
* Birgitta Hylin, Vispråmen Storken, artilkel på SKAPs webside
Visfestivalen i Västervik

**VisFestivalen** (som den bruker å skrives) har gått av stabelen i Stegeholms slottsruin på Slottsholmen i Västervik hvert år siden 1966.

De to første årene ble festivalen arrangert av *Mageliso Club*, en gruppe gymnasiaster i Västervik, før det i 1968 arrangert av Hansi Schwarz, da medlem i Hootenanny Singers, og Lars «Frosse» Frosterud.

Mange kjente artister har opptrådd på VisFestivalen i årenes løp, blant annet Fred Åkerström (i 1967, 1970-75, 1977 og 1979-85) og Cornelis Vreeswijk (medverkade 1968-69, 1971, 1974, 1981, 1985 och 1987), mens Lasse Tennander er den artisten som har vært flest ganger på festivalen.

Siden 1987 er Fred Åkerström-stipendiet delt ut under festivalen.

## Litteratur
**På ruinens brant. 30 år med VisFestivalen i Västervik*, Hansi Schwarz m.fl. (red.) Värnamo, 1995, ISBN 91-630-3345-3

## Eksterne lenker
*VisFestivalen
Per Antonsen

**Per Alfred Antonsen** (født 15. april 1923, død 3. juli 2013) var fra 1. april 1969 til og med 1986 administrerende direktør for Vinmonopolet. Han overtok etter Gunnar Lindeman, som fratrådte etter å ha nådd aldersgrensen. Før han ble administrerende direktør, var han økonomidirektør i selskapet.

Per Antonsen er diplomøkonom fra Norges Handelshøyskole i 1947. Han tok 1. avdeling juridisk embetseksamen i 1953. Etter utdannelsen var han fra mars 1948 ansatt som bedriftsrevisor hos skattedirektørene i Sør-Trøndelag og i Hordaland. Etter et år i en utdannelsesstilling på Norges Handelshøyskole (1955) ble han knyttet til Vinmonopolet. Her var han først konsulent i personal- og økonomiavdelingen. Fra 1968 var han kontorsjef, og fra 1960 økonomidirektør inntil han i 1969 ble øverste sjef. Ved utgangen av 1986 overlot han ledervervet til Einar Joys.

## Referanser


## Kilder
* *[[Hvem Hva Hvor]] 1970* side 96
William Smith (bryter)

**William Thomas «Bill» Smith** (født 17. september 1928 i Portland i Oregon, død 20. mars 2018 i Humboldt i Iowa) var en amerikansk bryter som deltok i De olympiske leker i 1952 i Helsingfors.

Smith ble olympisk mester i bryting under OL i 1952 i Helsingfors. Han vant vektklassen, weltervekt opp til 73,0 kg i fristil, foran Per Berlin fra Sverige og Abdollah Mojtabavi fra Iran.

## OL-medaljer
*  1952  Helsingfors -  **Gull** i bryting, fristil weltervekt menn  USA

## Referanser


## Eksterne lenker
*
Herman Nordby

**Herman Hansen Nordby** (født 7. november 1859 på Nordby gård i Ullensaker, død 26. mai 1926) var bakermester og kjøpmann på Nordstrand i Østre Aker.

Herman var nest eldst av barna til gårdbruker Hans Thorensen Nordby (f. 1825) og hustru Mathea Haakensdatter (f. 1828). Etter at han i oppveksten hadde hjulpet faren med gårdsarbeidet gikk han i lære hos baker Gotaas på Jessheim. Dernest fikk han fortsette sine læreår hos baker Simensen i Oslo, hvorfra han ble utlært bakersvenn den 1. juni 1882.

Han ble i 1887 gift med Laura (f. 08.08.1867), og overtok samme år Sæterstrand Landhandleri og Bageri, som han drev i fem år, inntil han i 1890 fikk kjøpt Nordstrand Landhandleri og Bageri i Nordstrandveien 32 (gnr 182, bnr 110). Han gjorde landhandelen om til kolonialvarehandel, som han drev ved siden av bakeriet. Virksomheten holdt til i en stor trebygning, men denne ble den 6. juni 1896 truffet av lyn og brant ned til grunnen. Den nye bygningen ble oppført i mur, og var betydelig utvidet i forhold til den forrige. I den nye bygningen bodde ikke bare familien Nordby med sine fire barn, Jenny (f. 30.08.1888), Borghild (16.01.1890), Alfhild (21.03.1898) og Trygve Walter (f. 07.07.1900 d. 1940), her var også leiligheter og hybler for de ansatte. I 1923 ble bakeriet modernisert med elektrisk drift.

Herman Nordby overtok også i juli 1899 foreldregården i Ullensaker, og gjennomførte i de følgende år mange forbedringer i gårdsdriften. Våren 1925 kjøpte han dessuten en del av Hauketo gård, nær jernbanestasjonen på Hauketo, hvor han fikk oppført et godt bakeri. Ved Herman Nordbys død var det sønnen Trygve som overtok forretningene. Han beholdt bygningen på Nordstrand som hovedsete for virksomheten, men drev det under firmanavnet Nordstrand Bakeri & Conditori.

## Litteratur
* Bakermester H. Nordby [nekrolog]. *Nordstrands Avis* Nr. 21. Fredag 28. mai 1926, s. 1.
Baker Karl P. Nordby

**Baker Karl P. Nordby** er et bakeri opprettet 16. oktober 1908 i Hagegata 25 på Tøyen i Kristiania. Forretningen ble startet av bakermester **Karl Paul Nordby** (født i Rælingen 8. september 1871, død 8. desember 1940 i Oslo). 

Karl P. Nordby vokste opp på Hesteløkken gård, som tredje eldste barn av skolelærer og kirkesanger Haldor Eriksen Nordby og hustru Kaja. Han hadde siden før århundreskiftet bodd på Tøyen som brødkjører, på samme adresse som han senere etablerte seg som bakermester.
 
Bakeriet er fremdeles et enkelmannsselskap, og holdt til i samme bygning som foretaket ble etablert i 1908 fram til 2012. Firmaet hadde i 2010 cirka 80 ansatte og 10 butikkutsalg i Oslo, Akershus og Buskerud. Spesialiteten er brød, krem- og dessertkaker. I 2010 har fjerde generasjon, Karl Petter Nordby jr., ansvaret for bakeriet. Sommeren 2012 flyttet bakeriet til nye lokaler på Hauketo. 

## Referanser
Per Berlin

**Per Gunnar Börje Berlin** (født 1. august 1921 i Södra Sandby, død 22. desember 2011) var en svensk bryter som deltok i De olympiske leker i 1952 i Helsingfors og 1956 i Melbourne.

Berlin vant en olympisk sølvmedalje i bryting under OL i 1952 i Helsingfors. Han kom på andreplass i vektklassen, weltervekt opp til 73 kg, i fristil bak William Smith fra USA.

Fire år senere, under Sommer-OL 1956 i Melbourne, vant han en bronsemedalje i weltervekt i gresk-romersk stil. I fristil ble han nummer fire. 

## OL-medaljer
*  1952  Helsingfors -  Sølv i bryting, fristil weltervekt menn  Sverige
*  1956  Melbourne -  Bronse i bryting, gresk-romersk stil weltervekt menn  Sverige

## Referanser


## Eksterne lenker
*
Akisj

**Akisj** er navn i Den hebraiske Bibelen (Det gamle testamente) som er benyttet for to filistiske konger i bystaten Gat (den ene av fem slike), som er identifisert av de fleste forskere som dagens Tell es-Safi på Vestbredden. Navnet Akisj kan bety «sint» eller «fryktelig», eller var kanskje like gjerne en generell tittel for filistiske konger.

## Akisj-kongene av Gat
De to kongene av Gat er henholdsvis:
* **Akisj**, den første kongen av Gat med dette navn som vi kjenner fra Bibelen er den monark som David av Israel søkte tilflukt hos da han flyktet fra Saul i henhold til *[[Første Samuelsbok]]*. Da Akisj menn skryter av David og forteller at kvinnene har sunget at han har slått titusener mens Saul har kun solgt tusener, ble David redd for Akisj og spilte sinnssyk, og da ville ikke Akisj slippe ham inn i sitt hus. Litt senere i *Første Samuelsbok* er David igjen på flukt fra Saul og kom tilbake til Akisj, her nevnt som «sønn av Maok, kongen i Gat». David hadde da med seg 600 menn og begge konene sine. I samtale med kongen av Gat sier David at Akisj neppe vil ha David hos seg i kongebyen, det vil si Gat, og han ba om å få en av landsbyene hans. «Samme dag lot Akisj ham få Siklag. Derfor har Siklag tilhørt Juda-kongene like til denne dag. Den tiden David bodde i Filisterlandet, var i alt ett år og fire måneder.»
* **Akisj**, den andre kongen av Gat er antagelig en sønnesønn av den førstnevnte. Til denne Akisj flykter de to trellene til Sjimi, i henhold til *[[Første Kongebok]]*. Dette fikk Sjimi til å dra til Gat etter dem, og konsekvensen for at at han forlot Jerusalem var at Salomo lot ham henrette. 

## Arkeologi
På en kongelig inskripsjon i Tel Miqne-Ekron fra 600-tallet f.Kr. opptrer navnet Akisj sammen med fire andre navn på lokale småkonger i Ekron. Et tilsvarende navn (IKAUSU) opptrer som en konge av Ekron i assyriske inskripsjoner fra 600-tallet. Dette er antagelig en referanse til den samme kongen av Ekron.

Dette synes å indikere at enten er navnet Akisj et vanlig navn blant filistiske kogner, brukt både i Gat som Ekron, eller at redaktøren for den bibelske teksten benyttet et kjent navn for en filistisk konge fra slutten av jernalderen, det vil si Akisj av Ekron, som navn på konger av Gat i fortellinger som refererte til tidligere perioder.

## Referanser
Båndgråvikler

**Stor gråvikler** (*Cnephasia stephensiana*) er en sommerfugl som tilhører familien viklere (Tortricidae).

## Utseende
En ganske stor (vingespenn 18–23 millimeter) vikler med mer eller mindre gråspraglete vikler. Arten er ganske variabel i fargen og noen individer kan være kontrastrikt tegnede. Forvingen er avrundet og lys gråaktig med tre, mer eller mindre tydelige, uregelmessige, mørkere tverrbånd. Bakvingen er lyst gråbrun.

## Levevis
Arten har larver som kan leve på mange ulike urteaktige planter. De voksne sommerfuglene flyr fra skumringen og utover i juli–august.

## Utbredelse

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/cnephasia_stephensiana.html
* *Cnephasia stephensiana* på UK Moths: https://web.archive.org/web/20100730035102/http://ukmoths.org.uk/show.php?bf=1020
## Eksterne lenker
*
Spraglet gråvikler

**Spraglet gråvikler** (*Cnephasia asseclana*) er en sommerfugl som tilhører familien viklere (Tortricidae). 

## Utseende
En middelsstor (vingespenn 13-18 millimeter), gråspraglete vikler. Forvingen er avrundet og lyst gråaktig med tre uregelmessige, mørkere tverrbånd. Bakvingen er gråbrun med en smal, lys stripe langs ytterkanten. Larven er blek med svarte, hårbærende vorter.

## Levevis
Larvene av denne arten kan leve på en rekke ulike urteaktige planter. De voksne sommerfuglene flyr om natten i juni-august og kommer gjerne til lys.

## Utbredelse

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/cnephasia_asseclana.html
* *Cnephasia asseclana* på UK Moths: https://web.archive.org/web/20111016125433/http://ukmoths.org.uk/show.php?bf=1021
## Eksterne lenker
*
Jack Lynch

**John Mary Lynch**, kjent som **Jack Lynch** (irsk: *Seán Ó Loingsigh*) (født 15. august 1917 i Cork, Irland, død 20. oktober 1999 i Dublin) var en irsk politiker. Lynch var i periodene 1966–1971 og 1977–1979 Irlands regjeringssjef. Han tilhørte partiet Fianna Fáil.

Lynch ble innvalgt i Dáil Éireann som representant for Cork 1948, og ble gjenvalgt ved hvert parlamentsvalg til han trakk seg tilbake i 1981.  Han var finansminister 1965–1966, industri- og handelsminister 1959–1965, utdanningsminister 1957–1959 og minister for Gaeltacht i 1957. Lynch var den tredje partilederen for Fianna Fáil fra 1966, da han etterfulgte Seán Lemass, til 1979. Lynch var også en fremgangsrik idrettsman innen hurling og gælisk fotball.

## Referanser


## Eksterne lenker
* 
*
Leknes (Leka)

**Leknes** er kommunesentret i Leka kommune som ligger i Trøndelag. Leknes ligger to kilometer inn på øya fra nord og øst.

Tettstedet har rådhus, butikker og en 1-10-skole.

## Referanser
Bakkegråvikler

**Bakkegråvikler** (*Cnephasia pasiuana*) er en sommerfugl som tilhører familien viklere (Tortricidae). 

## Utseende
En middelsstor (vingespenn 15-19 millimeter), gråspraglete vikler. Forvingen er lyst gråaktig med tre uregelmessige, mørkere tverrbånd. Noen individer er nesten ensfargede. Bakvingen er lyst gråbrun. Det er vanskelig å skille artene i slekten *[[Cnephasia]]* på ytre utseende.

## Levevis
Larvene lever på blomsterhodene av ulike kurvplanter og også på soleier (*Ranunculus* spp.). De voksne sommerfuglene flyr i juni-juli, mest på litt fuktige enger.

## Utbredelse
I nyere tid er arten bare funnet i Østfold i Norge. Den ble vurdert som Nær truet (NT) i Norsk rødliste for arter fra 2015.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/cnephasia_pasiuana.html
* *Cnephasia pasiuana* på UK Moths: https://web.archive.org/web/20111016175537/http://ukmoths.org.uk/show.php?bf=1022
* Rødlistevurdering (2006) for *Cnephasia pasiuana* http://www2.artsdatabanken.no/rodlistesok/Artsinformasjon.aspx?artsID=8052

## Eksterne lenker
*
Punktgråvikler

**Punktgråvikler** (*Cnephasia genitalana*) er en sommerfugl som tilhører familien viklere (Tortricidae). 

## Utseende
Det er vanskelig å skille artene i slekten *[[Cnephasia]]* på ytre utseende. Denne er jevntover noe mørkere og mindre tydelig tegnet enn de andre artene, forvingene er ofte nærmest ensfarget mørkgrå. Bakvingen er gråbrun. Vingespennet er 15-18 millimeter.

## Levevis
Larven lever på blomster av mange ulike planter, blant andre landøyda, prestekrage, svever og soleier. De spinner sammen flere blomster med silke. De voksne sommerfuglene flyr i juli-august.

## Utbredelse
I Norge er arten bare funnet én gang, i Kristiansand i 2001. Den ble vurdert som sårbar (VU) på Norsk rødliste for arter fra 2006.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/cnephasia_genitalana.html
* *Cnephasia genitalana* på UK Moths: https://web.archive.org/web/20111016150518/http://ukmoths.org.uk/show.php?bf=1023
* Rødlistevurdering (2006) for *Cnephasia genitalana* http://www2.artsdatabanken.no/rodlistesok/Artsinformasjon.aspx?ArtsId=8053
## Eksterne lenker
*
Gina Krogs vei (Oslo)

**Gina Krogs vei** (1–13B, 2–20) i Oslo ligger i drabantbyen Lambertseter. Veien går fra Østerliveien og ender opp i Lambertseterveien. Bebyggelsen langs veien er, som ellers i området, preget av boligblokker.

Veien har sitt navn etter Gina Krog (1847–1916), som blant annet etablerte Norsk Kvinnesaksforening i 1884 og var redaktør av bladet Nylænde fra 1885.

## Litteratur
* 

## Eksterne lenker
*
Junigråvikler

**Junigråvikler** (*Cnephasia communana*) er en sommerfugl som tilhører familien viklere (Tortricidae). 

## Utseende
Det er vanskelig å skille artene i slekten *[[Cnephasia]]* på ytre utseende. Denne er ganske stor (vingespenn 18-22 millimeter), forvingen er avrundet og forholdsvis kontrastrikt tegnet, bakgrunnsfargen er grå med tydelig, brunlig vatring, og det er tre ganske brede, men svært uregelmessige, gråbrune tverrbånd. Bakvingen er gråbrun. Artens forholdsvis tidlige flygetid kan være et godt kjennetegn for å skille den fra de andre *Cnephasia*-artene.

## Levevis
Larven til denne arten er ukjent, men lever trolig på mange ulike urteaktige planter. De voksne sommerfuglene flyr i mai-juni, tidligere enn de fleste andre *Cnephasia*-artene.

## Utbredelse
I Norge er det fire eldre funn fra Østfold og Akershus, og nå sist ett til fra Østre Bolærne i 2010. Arten er derfor vurdert som Sterkt truet (EN) i Norge i Norsk rødliste for arter fra 2015.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/c/cnephasia_communana.html
* *Cnephasia communana* på UK Moths: https://web.archive.org/web/20111016150449/http://ukmoths.org.uk/show.php?bf=1018
* Rødlistevurdering for *Cnephasia communana*. https://web.archive.org/web/20160304231240/http://www.artsportalen.artsdatabanken.no/Rodliste2010/Vurdering/Cnephasia+communana/30174

## Eksterne lenker
*
Lillian Wirak Skow

**Lillian Wirak Skow** (født 23. januar 1939 på Madagaskar) er en norsk forfatter. Hun er bosatt i Larvik vinterstid, og i Sandefjord om sommeren.  Hun har undervist i barne-, ungdoms- og videregående skole, og var i en årrekke ansatt ved Høgskolen i Vestfold, der hun underviste i naturfag på avdeling for lærerutdanning. 

I 1996 debuterte hun som forfatter med diktsamlingen *Alle disse dagene*. 

## Bibliografi
* *Alle disse dagene* – dikt (1996)
* *Tida kommer ikke tilbake* – dikt (1999)
* *Veloma Madagaskar* – roman (2003)
* *Øyeblikk* – dikt (2004)
* *Noen bare går* – roman (2006)
* *Tobias og Maria på Langedrag* – barnebok (2006)
* *Tobias og Maria flyr over verden* – barnebok (2007)
* *Tobias begynner på skolen* – barnebok (2007)
* *Tobias minstemann* – barnebok (2007)
* *Blå time* – dikt (2009)
* *Størst av alt* – roman (2010)
* *Skyld* – roman (2012)
* *Blå time. Lillians utvalgte* - lyrikk, Liv forlag (2013)
* *Martin og Maja i verdens beste hage* - barnebok, Liv forlag (2015)

## Kilder
*Presentasjon av Lillian Wirak Skow i Forfatterkatalogen på Forfattersentrums nettsider

## Eksterne lenker
* Lillian Wirak Skows hjemmeside
* Liv Forlags forfatterside
* Bokanmeldelser
Ronald Holmberg

**Ronald Holmberg** (født 25. mai 1937 i Skien, død 20. november 2018) var en norsk artist innenfor sjangeren slagermusikk. Han ga ut 20 album som til sammen solgte over  eksemplarer.

Holmberg begynte på 1950-tallet å spille og synge i lokale danseorkestre i Grenlandsdistriktet, deriblant Swingkvartetten, Bellevue Band, Roy Ronalds og Excelsior Band; sistnevnte band ble startet av Aage Samuelsen. Holmberg fikk etter hvert problemer med sceneskrekk, og han nedprioriterte derfor musikk-karrieren i flere år.

Han spilte inn sitt første album *[[Ronald 1]]* på kassett, og for egen regning, i 1992. I 1996 fikk han platekontrakt hos Terje Welle Busk, som tidligere hadde samarbeidet med blant andre Sputnik. Etter dette kom utgivelsene i et hurtig tempo. Holmberg gav totalt ut 20 album, samtlige med tittelen *Ronald* etterfulgt av nummeret i rekken av plateutgivelser. *Ronald*-platene ble markedført under slagordet «musikk for godt voksne». Like før jul 2011 ga han ut sin 20. plate, *[[Ronald 20 – og takk for meg]]*, og annonserte samtidig at han ville avslutte musikkarrieren. Han fortsatte likevel  å opptre etter dette, om enn i noe mindre omfang.

Holmberg var i mange år bosatt på Heistad i Porsgrunn. Han døde etter lang tids sykeleie den 20. november 2018.

## Diskografi
* *[[Ronald 1]]* (1992), nyutgitt på Busk records (1997)
* *[[Ronald 2 – Gi en blomst til en venn]]* (Busk records) (1996)
* *[[Ronald 3]]* (Busk records) (1996)
* *[[Ronald 4]]* (Busk records) (1998)
* *[[Ronald 5 – Schlager-minner]]* (Busk records) (1999)
* *[[Ronald 6]]* (Busk records) (1999)
* *[[Ronald 7 – Schlager-minner]]* (Busk records) (2000)
* *[[Ronald 8]]* (Busk records) (2000)
* *[[Ronald 9 – Schlager-minner]]* (Busk records) (2001)
* *[[Ronald 10]]* (Busk records) (2001)
* *[[Ronald 11 – Schlager-minner]]* (Busk records) (2002)
* *[[Ronald 12]]* (Busk records) (2003)
* *[[Ronald 13 – Schlager-minner]]* (Busk records) (2004)
* *[[Ronald 14]]* (Busk records) (2005)
* *[[Ronald 15 – Schlager-minner]]* (Busk records) (2006)
* *[[Ronald 16]]* (Busk records) (2007)
* *[[Ronald 17 – Schlager-minner]]* (Busk records) (2008)
* *[[Ronald 18]]* (Busk records) (2009)
* *[[Ronald 19 – Schlager-minner]]* (Busk records) (2011)
* *[[Ronald 20 – og takk for meg]]* (Busk records) (2011)
**Rolf og Ronald – 23 sanger* (2012)

## Referanser


## Eksterne lenker
* 
*  Diskografi og biografi fra plateselskapet
*  Ronald Holmberg på rockipedia
Tianguistenco

**Tianguistenco** (zapotekisk: *Xeisxhestvseigkhanglyulseidt*) er en by og en kommune i den meksikanske delstaten México. Den befinner seg rundt 30 km sør for delstatshovedstaden Toluca. Kommunen hadde 64&nbsp;365 innbyggere i 2005, mens byen hadde 19&nbsp;033 innbyggere. Kommunens areal er på 121,53 km².

Navnet Tianguistenco er nahuatl og betyr «I utkanten av markedene». Stedets opprinnelige navn er Xeisxhestvseigkhanglyulseidt, som er zapotekisk og betyr «Storbyen med mange takrør (en plante)».

## Eksterne lenker
*
Vestfinmarken

***Vestfinmarken*** var en norsk avis som utkom i Honningsvåg i Finnmark 1914–1942 og 1949–1958. Den hadde ingen partipolitisk tilhørighet. Avisen ble tatt opp i *[[Finnmarksposten]]* i 1958.

## Referanser


## Eksterne lenker
**[https://www.nb.no/search?mediatype=aviser&sort=dateasc&series=%22Vestfinmarken%22 Vestfinmarken]*, skannet ved Nasjonalbiblioteket
Too Low for Zero

***Too Low for Zero*** er det 17. studioalbumet av britiske sangeren Elton John, utgitt i 1983. For første gang siden *[[Blue Moves]]* i 1976, ble alle tekster skrevet av Bernie Taupin, som har fortsatt inn i denne rollen frem til i dag. Elton John ble også gjenforent med kjernen av hans gruppe, med Dee Murray, Nigel Olsson og Davey Johnstone. Albumet ble produsert av Chris Thomas og innspilt i Montserrat og Hollywood.

## Sporliste
Alle låter av Elton John på musikk og Bernie Taupin på tekster, unntatt der det er angitt.

#«Cold as Christmas» – 4:19
#«I'm Still Standing» – 3:02
#«Too Low for Zero» – 5:46
#«Religion» – 4:05
#«I Guess That's Why They Call It the Blues» – 4:41 (Elton John, Bernie Taupin, Davey Johnstone)
#«Crystal» – 5:05
#«Kiss the Bride» – 4:22
#«Whipping Boy» – 3:43
#«Saint» – 5:17
#«One More Arrow» – 3:34

## Musikere
*Elton John – keyboard, vokal
*Davey Johnstone – gitar, bakgrunnsvokal
*Dee Murray – bass, bakgrunnsvokal
*Nigel Olsson – trommer, bakgrunnsvokal
*Stevie Wonder – harmonika på «I Guess That's Why They Call It the Blues»

## Referanser


## Eksterne lenker
* ''Too Low for Zero'' på Allmusic